Conducerea Volkswagen apără planul de restructurare și de reducere a personalului. Principalul motiv: presiunile economice
Toată săptămâna, reprezentanții gigantului auto german au declarat că închiderea fabricilor nu poate fi exclusă din strategia de reducere a costurilor. Duminică, directorul executiv al Grupului Volkswagen, Oliver Blume, a apărat planurile de reducere pe scară largă a numărului locurilor de muncă, întrucât situația economică actuală este „atât de gravă încât nu putem, pur și simplu, să continuăm ca până acum”.